L 273/2 Jurnalul Oficial al Uniunii Europene 19.10.2010 DECIZIA CONSILIULUI din 8 octombrie 2010 privind semnarea în numele Uniunii Europene a Acordului între Uniunea Europeană și Republica Federativă a Braziliei cu privire la exonerarea de obligația de a deţine viză de scurtă ședere a titularilor de paşapoarte diplomatice, de serviciu sau oficiale (2010/621/UE) CONSILIUL UNIUNII EUROPENE, având în vedere Tratatul privind funcţionarea Uniunii Europene, în special articolul 77 alineatul (2) litera (a) coroborat cu articolul 218 alineatul (5), având în vedere propunerea Comisiei Europene, întrucât: (1) (5) În vederea armonizării politicii lor în materie de vize cu prevederile Regulamentului (CE) nr. 539/2001 al Consi- liului din 15 martie 2001 de stabilire a listei țărilor terțe ai căror resortisanți trebuie să deţină viză pentru trecerea frontierelor externe și a listei țărilor terțe ai căror resor- tisanți sunt exonerați de această obligație (!), unele state membre, înainte de aderarea lor la Uniune, au exonerat cetățenii Republicii Federative a Braziliei („Brazilia”) de la obligația de a deţine viză, întrucât Brazilia figurează pe lista ţărilor terțe ai căror cetățeni sunt exonerați de cerințele în materie de vize. Din motive constituţionale, Brazilia nu poate exonera în mod unilateral statele membre de obligația de a deţine vize; este necesară încheierea unui acord de exonerare de obligația de a deţine viză, care trebuie ratificat de parla- mentul brazilian. Brazilia a încheiat acorduri bilaterale de exonerare de obligația de a deţine vize cu cele mai multe dintre statele membre, înainte de aderarea lor la Uniune sau înainte de instituirea politicii comune în materie de vize. Cu toate acestea, există încă patru state membre cu care nu a fost încheiat un acord bilateral de exonerare de obligația de a deţine viză; prin urmare, Brazilia impune încă cetăţenilor acestor state membre obligația de a deține vize de scurtă şedere. Din natura politicii comune privind vizele și competența externă exclusivă a Uniunii în acest domeniu rezultă că numai Uniunea, şi nu statele membre în mod individual, poate negocia şi încheia un acord de exonerare de obligația de a deține vize. Având în vedere că Brazilia nu aplică principiul recipro- cității față de anumite state membre, Consiliul, prin () JOL 81, 21.3.2001, p. 1. decizia sa din 18 aprilie 2008, a autorizat Comisia să negocieze un acord între Uniune și Brazilia privind exonerarea de obligația de a deţine vize de scurtă şedere, în scopul de a restabili reciprocitatea completă în materie de scutire de vize. (6) Negocierile privind acordul au fost inițiate la 2 iulie 2008 şi s-au încheiat la 19 noiembrie 2009. (7) Sub rezerva încheierii sale eventuale la o dată ulterioară, Acordul între Uniunea Europeană și Republica Federativă a Braziliei cu privire la exonerarea de obligația de a deține viză de scurtă ședere a titularilor de pașapoarte diplo- matice, de serviciu sau oficiale, parafat la Bruxelles la 28 aprilie 2010, ar trebui să fie semnat. (8) Prezenta decizie constituie o dezvoltare a dispozițiilor acquis-ului Schengen la care Regatul Unit nu participă, în conformitate cu Decizia 2000/365/CE a Consiliului din 29 mai 2000 privind solicitarea Regatului Unit al Marii Britanii și Irlandei de Nord de a participa la unele dintre dispozițiile acquis-ului Schengen (?); prin urmare, Regatul Unit nu participă la adoptarea prezentei decizii, nu are obligații în temeiul acesteia și nu face obiectul aplicării sale. (9)  Prezenta decizie constituie o dezvoltare a dispozițiilor acquis-ului Schengen la care Irlanda nu participă, în conformitate cu Decizia 2002/192/CE a Consiliului din 28 februarie 2002 privind solicitarea Irlandei de a participa la unele dintre dispozițiile acquis-ului Schengen (*); prin urmare, Irlanda nu participă la adoptarea prezentei decizii, nu are obligații în temeiul acesteia și nu face obiectul aplicării sale, ADOPTĂ PREZENTA DECIZIE: Articolul 1 Se aprobă în numele Uniunii semnarea Acordului între Uniunea Europeană şi Republica Federativă a Braziliei cu privire la exonerarea de obligația de a deţine viză de scurtă ședere a titularilor de pașapoarte diplomatice, de serviciu sau oficiale („acordul”), sub rezerva încheierii sale (*). () JO L 131, 1.6.2000, p. 43. () JO L 64, 7.3.2002, p. 20. (*) Textul acordului va fi publicat împreună cu decizia privind încheierea sa.